***Sororitas Tatiana*** ir studenšu korporācija, kas uz draudzības pamatiem apvieno Latvijas augstskolu studentes, kuras audzinātas krievu kultūras tradīcijās. Korporācijas *Sororitas Tatiana* galvenais mērķis ir pienākuma apziņas un goda jūtu audzēšana, savstarpējas draudzības un cieņas veidošana, palīdzības sniegšana gan studijās, gan dzīvē, garīgas izaugsmes un personības pilnveidošanas veicināšana, sabiedriskās darbības attīstība.

Simbolika
---------

### Krāsas

Korporācijas *Sororitas Tatiana* krāsu nozīme:

* gaiši zaļa — patiesība,
* zila — labestība,
* sārta — skaistums.

### Devīze

Korporācijas devīze: latīņu: *"Pro veritate, cultura et unitate"* ("За истину, культуру и единение" vai "Par patiesību, kultūru un vienotību").

Vēsture
-------

Korporācija *Sororitas Tatiana* (1932).
Studenšu korporācijas "Sororitas Tatiana" krāsu vairodziņš un cirķelis.Studenšu korporācijas "Sororitas Tatiana" krāsu vairodziņš un cirķelis.
### Dibināšana

*Sororitas Tatiana* ir izveidota apvienojoties divām studenšu korporācijām *Sororitas Slavia* un *Tatiana*. Par korporācijas dibinātājām uzskata 19 studentes, kuras nodibināja korporāciju *Tatiana*. Par dibināšanas datumu pieņēma 1932. gada 17. janvāri, kad pie Latvijas Universitātes tika dibināta korporācija *Tatiana*.

Korporācijas nosaukums *Sororitas Tatiana* ir izveidojies no vārda "māsa" (latīņu: *soror*) un vārda "Tatjana". 1755. gada 25. janvārī (svētmocekles Tatjanas dienā) tika parakstīts ķeizarienes Elizabetes dekrēts par Maskavas Universitātes atvēršanu. No tā laika krievu studenti uzskata Svēto Tatjanu par savu aizstāvi.

### Latvijas Republikā

1938. gada maijā korporācija *Sororitas Tatiana* tika uzņemta Studenšu Prezidiju Konventā un kļuva par pilntiesīgu korporāciju. Korporācijai bija draudzīgi sakari ar studenšu korporācijām *Imeria* (pie kuras *Sororitas Tatiana* garantēja komānu) un "*Selga*", kā arī ar krievu studentu korporācijām *Fraternitas Arctica* un *Ruthenia* un ārzemēs esošām krievu studenšu korporācijām *Sororitas Oriens* (Tartū) un *Filiae Rutheniae* (Kauņā).
Bez literāriem vakariem *Sororitas Tatiana* aktīvi piedalījās kopā ar studentu korporācijām "*Fraternitas Arctica*", "*Ruthenia*", "*Fraternitas Rossica*", studenšu korporāciju "*Sororitas Rossica*", kā arī ar "*Latvijas Universitātes Krievu Studentu Sabiedrību*" (ОРСЛУ, "Общество Русских Студентов Латвийского Университета") tradicionālu Tatjanas baļļu organizēšanā. Korporācija arī bija viena no Krievu kultūras dienu dalībniecēm.

Starp *Sororitas Tatiana* goda filistriem bija Latvijas pareizticīgās baznīcas arhibīskaps Jānis Pommers.

1940. gada 13. jūlijā korporācijas *Sororitas Tatiana* darbība tika oficiāli pārtraukta.

### Pēc neatkarības atjaunošanas

1990. gada 29. oktobrī tika nolemts korporācijas darbību atjaunot. Kopš 1993. gada korporācija *Sororitas Tatiana* ir reģistrēta kā sabiedriskā organizācija. No 1995. gada 2. janvāri korporācija *Sororitas Tatiana* ir akreditēta pie Rīgas Tehniskās Universitātes.

Literatūra
----------

1. Valters Ščerbinskis. *Uzticīgi draugam, Latvijas studējošo slēgtās mūža organizācijas.* Prezidiju Konvents, Rīga. 2010. gads.

Atsauces
--------

1. ↑  Studenšu Prezidiju Konvents - Sororitas Tatiana
2. ↑  Par studenšu korporāciju Sororitas Tatiana[novecojusi saite] Sororitas Tatiana

Ārējās saites
-------------

* Studenšu korporācija *Sororitas Tatiana*
* Studenšu Prezidiju Konvents

Skatīt arī
----------

* Svētās mocekles Tatjanas dzīvesstāsts Latvijas pareizticīgā baznīca

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Akadēmiskās mūža organizācijas Latvijā |
| --- |
|  |
| Studentu korporācijas | 
* *Lettonia*
* *Fraternitas Arctica*
* Selonija
* *Lettgallia*
* Talavija
* *Fraternitas Lettica*
* *Latvia*
* *Ventonia*
* *Tervetia*
* Beveronija
* *Philyronia*
* *Fraternitas Metropolitana*
* *Fraternitas Vesthardiana*
* *Fraternitas Academica*
* *Fraternitas Lataviensis*
* *Patria*
* *Fraternitas Livonica*
* *Vendia*
* *Salgalia*†
* *Lacuania*
* *Ruthenia*†
* *Fraternitas Imantica*
* *Gersicania*
* *Fraternitas Cursica*
* *Fraternitas Vanenica*

 |
|  |
| Studenšu korporācijas | 
* Daugaviete
* Gundega
* Dzintra
* *Imeria*
* Selga
* Gaujmaliete
* Varavīksne
* *Sororitas Tatiana*
* Aurora
* Spīdola
* Zinta
* Staburadze
* Līga

 |
|  |
| Citas | 
* Akadēmiskā vienība "Austrums"
* Akadēmiskā vienība "Latviete"
* Konkordija Valdemārija
* Konkordija Zinteniece†
* Studentu biedrība Fraternitas Rusticana
* LKSAA "Dzintars"
* Dziesmuvara

 |
|  |
| Organizācijas sakārtotas vecākuma secībā; † — neaktīva |

 |